stanford-oval/wikipedia huggingface dataset:
M/S Nordstern

M/S Nordstern  oli saksalainen laiva, jonka Neuvostoliiton laivaston sukellusvene upotti torpedoimalla Itämerellä Klaipedan lähellä lokakuussa 1944. Laivalla oli noin 500 virolaisia pakolaista, joista suurin osa menehtyi.
Nordstern oli rakennettu opetusaluksena vuonna 1939 Bremenin Neptun -telakalla ja alkuperäinen nimi oli "Minos" . Laivan vetoisuus oli 1 125 brt, pituus 72 metriä ja leveys 10,5 metriä. Toisen maailmansodan aikana siitä tuli kuljetusalus.
Laiva, jossa oli noin 500 pakolaista Virosta (heistä kolme neljäsosaa naisia ​​ja lapsia), lähti Kuressaaren Roomassaaren satamalta 4. lokakuuta 1944 aikaisin aamulla. Matkalla Saksaan alus pysähtyi Ventspilsissa, jossa alukseen nousi vielä 25 latvialaispakolaista ja noin kaksikymmentä venäläistä sotavankia, ja josta matkaa jatkettiin 5. lokakuuta klo 18.00 yhdellä saattoaluksella. Alus oli saavuttanut 6. lokakuuta Klaipėdan. Kello 10.05 Nordsternin keskilaivaan osui Neuvostoliiton laivaston sukellusveneen Štš-407 (komentaja Pavel Bocharov, ven. Бочаров Павел Иванович) laukaisema torpedo. Vakavasti vaurioitunut alus hajosi puolittain ja upposi puolentoista minuutin sisällä upoten 70 metrin syvyyteen merenpohjaan.
Selviytyneiden lukumäärästä on useita lukuja: saksalainen merivoimien historioitsija Heinz Schön on väittänyt, että noin 100 pelastettiin; Ilmar Talve ilmoitti, että niitä oli 51, vuoden 1950 Võitleja-sanomalehti kirjoitti 67 henkiinjääjää (heistä 42 virolaista, kaksi latvialaista, noin 20 venäläistä sotavankia ja 3 miehistön jäsentä).[lähde? ] Muiden lähteiden mukaan laivalla oli 625 ihmistä, heistä hukkui 531 ja pelastettiin 94.[lähde? ] Selviytyneiden joukossa oli mukaan lukien Suomi-poika, tuleva tiedemies ja kirjailija Ilmar Talve ja tohtori Endel Rumma. Uhrien joukossa olivat astronomi Robert Livländer, pappi Ernst Puusepp, tuomari August Amon, ja tutkija Kusta Rumma.[lähde? ]
Ilmar Talve kirjoitti aiheesta vuonna 1997 omaelämäkerrassa "Kevät Virossa" (suomennos: "Kolme kotimaata").
Liuzhou

| Liuzhou (kiin>  柳州市, Liǔzhōu Shì) |
| --- | --- |
 Liuzhoun sijainti Guangxin autonomisella alueella.
 Koordinaatit: 24°19′15″N, 109°24′23″E 
Valtio:  Kiina
Autonominen alue:  Guangxi
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  18 677 km²
Väkiluku (2010):  3 758 704
Aikavyöhyke:  UTC+8
Postinumero:  545000
Suuntanumero(t):  0772
Rekisterikilpi:  桂B
 
 www.liuzhou.gov.cn 
Infobox OKVirheellinen NIMI-arvo: 
Liuzhou (kiin.: 柳州; pinyin: Liǔzhōu, zhuangiksi Liujcouh) on prefektuuritason kaupunki Etelä-Kiinan Guangxin zhuangien autonomisen alueen pohjoisosassa. Kaupungin pinta-ala on 18 677 neliökilometriä ja väkiluku 3,76 miljoonaa (vuonna 2010). Kaupungin keskusta sijaitsee linnuntietä noin 200 kilometriä autonomisen alueen pääkaupunki Nanningista koilliseen.
Hallinnollinen jako

Piirikuntatasolla kaupunki jakautuu viiteen kaupunkipiiriin, kolmeen piirikuntaan ja kahteen autonomiseen piirikuntaa.
| Liuzhoun hallinnollinen jako piirikuntatasolla |
| --- | --- | --- | --- |
    1 Yufeng 2 Liubei Liujiang Liucheng Luzhai Rong’an Rongshui Sanjiang 1. Chengzhong 2. Liunan  
| # | Nimi | Kiinan merkit | Pinyin |
Kaupunkipiirit
| 1 | Chengzhong | 城中区 | Chéngzhōng Qū |
| 2 | Liunan | 柳南区 | Liǔnán Qū |
| 3 | Liubei | 柳北区 | Liǔběi Qū |
| 4 | Yufeng | 鱼峰区 | Yúfēng Qū |
| 5 | Liujiang | 柳江区 | Liǔjiāng Qū |
Piirikunnat
| 6 | Liucheng | 柳城县 | Liǔchéng Xiàn |
| 7 | Luzhai | 鹿寨县 | Lùzhài Xiàn |
| 8 | Rong’an | 融安县 | Róng'ān Xiàn |
Autonomiset piirikunnat
| 9 | Rongshuin miaojen autonominen piirikunta | 融水苗族自治县 | Róngshuǐ Miáozú Zìzhìxiàn |
| 10 | Sanjiangin dongien autonominen piirikunta | 三江侗族自治县 | Sānjiāng Dòngzú Zìzhìxiàn |
Galleria

Liuzhoun keskustaa.
Kungfutselainen temppeli Liuzhoussa.
Liuzhoun rautatieasema.
Liuzhoun Bailianin lentoasema.
Dongien illalliset.
Aiheesta muualla

Kuvia tai muita tiedostoja aiheesta Liuzhou Wikimedia Commonsissa
ChinaTravel.com: Liuzhou Travel Guide (Arkistoitu – Internet Archive) (englanniksi)
TravelChinaGuide.com: Liuzhou Travel Guide (englanniksi)
Macks Ølbryggeri

| Macks Ølbryggeri AS |
| --- | --- |

Tunnuslause:  Verdens nordligste bryggeri ("maailman pohjoisin panimo")
Yritysmuoto:  osakeyhtiö
Perustettu:  1877
Kotipaikka:  Tromssa, Norja
Toimiala:  panimoteollisuus
Kotisivu:  www.mack.no/om
Infobox OKVirheellinen NIMI-arvo: 
Macks Ølbryggeri AS on norjalainen panimoyritys, jonka pääkonttori sijaitsee Tromssassa. Yhtiön tehdas on vuodesta 2012 sijainnut Paatsivuonon Nordkjosbotnissa.
Kuvia

Vuonna 2012 valmistunut tehdas Nordkjosbotnissa.
Entinen tehdas Tromssassa.
Mackin valmistamaa olutta tuopissa.
Aiheesta muualla

Kuvia tai muita tiedostoja aiheesta Macks Ølbryggeri Wikimedia Commonsissa
Looptroop Rockers

| Looptroop Rockers |
| --- | --- |
 Looptroop Rockers Saksassa vuonna 2008.
Tiedot
Toiminnassa:  1992–
Tyylilaji:  hip hop
Kotipaikka:  Västerås, Ruotsi
Laulukieli:  englanti
Jäsenet:  Promoe, MC   Supreme, MC   CosM.I.C, MC   Embee, DJ, tuottaja  
Levy-yhtiö:  David Vs Goliath   Burning Heart Records   Bad Taste Records  
Aiheesta muualla
www.looptrooprockers.com
Infobox OKNimi-testi OK: 
Looptroop Rockers (aikaisemmin Looptroop) on Västeråsissa vuonna 1992 perustettu ruotsalainen, englannin kielellä esiintyvä, hip hop -yhtye. Yhtyeeseen kuuluvat MC:t Promoe, Supreme ja CosM.I.C sekä DJ/tuottaja Embee. Yhtyeen sanoitukset ovat kantaa-ottavia ja käsittelevät usein yhteiskunnallisesti arkoja asioita, kuten pääministerin murhaa ("Jag sköt Palme") tai poliisisurmia ("Ring Snuten").
Historia > 1991-1996

Looptroop Rockersin juuret sijoittuvat vuoteen 1991, jolloin Promoe ja Embee tapasivat koulussa Västeråsissa. Yhtyeeseen liittyi myöhemmin myös CosM.I.C ja se aloitti toimintansa virallisesti vuonna 1992 nimellä Looptroop. Yhtyeen ensimmäinen julkaisu oli vuonna 1993 julkaistu Superstars -niminen kasettimuodossa julkaistu EP. Seuraava julkaisu oli Threesicksteez -EP, joka julkaistiin vuonna 1995. Vuonna 1996 yhtye julkaisi kolmannen kasetti EP:nsä From the Wax Cabinet. Samana vuonna Looptroopin kanssa ahkerasti yhteistyötä tehneestä rap-artisti Supremesta tuli pysyvä osa yhtyettä.
Historia > 1998-2005

Vuonna 1998 Looptroop perusti oman levy-yhtiön nimeltä David Vs. Goliath (DVSG). Yhtyeen debyyttialbumi Modern Day City Symphony julkaistiin tämän levy-yhtiön kautta vuonna 2000. Albumia myytiin hyvin, vaikka media rajoitti sitä. Albumilta julkaistiin singlenä kappale "Long Arm of the Law". Kappale arvostelee ruotsalaisia poliisivoimia ja se on samalla Looptroopin tunnetuimpia kappaleita. Vuonna 2001 yhtyeen jäsen Promoe julkaisi ensimmäisen sooloalbuminsa Government Music. Seuraavana vuonna julkaistiin puolestaan Looptroopin toinen studioalbumi The Struggle Continues. Vuonna 2004 oli puolestaan Embeen vuoro sooloilla, kun hän julkaisi oman sooloalbuminsa Tellings From Solitaria. Albumi sai hyvän vastaanoton kriitikoilta ja se onnistui voittamaan ruotsalaisen Grammy-palkintoa vastaavan Grammis-palkinnon. Looptroop julkaisi kolmannen Fort Europa -nimisen studioalbuminsa vuonna 2005. Albumin nimikkokappale "Fort Europa" ottaa kantaa Ruotsin pakolaispolitiikkaan.
Historia > 2007-

Helmikuussa 2007 CosM.I.C ilmoitti jättävänsä yhtyeen toistaiseksi ja keskittyvänsä perhe-elämäänsä. Hän oli kuitenkin vielä osallisena yhtyeen Good Things -albumin kahdella kappaleella. CosM.I.C:in lähdön jälkeen yhtye muutti nimensä Looptroopista Looptroop Rockersiksi.
Looptroop Rockersin kaiken kaikkiaan viides studioalbumi Professional Dreamers julkaistiin 9. maaliskuuta 2011. Myös yhtyeestä eronnut CosM.I.C liittyi yhtyeeseen uudelleen ja osallistui uuden albumin tekoon.
Diskografia > Albumit

Superstars (1993)
Threesicksteez (1995)
From the Waxcabinet (1996)
Punx Not Dead (1998)
Modern Day City Symphony (2000)
The Struggle Continues (2002)
Fort Europa (2005)
Good Things (2008)
Professional Dreamers (2011)
Aiheesta muualla

Wikimedia Commonsissa on kuvia tai muita tiedostoja aiheesta .
Looptroopin viralliset kotisivut
Looptroop esiintymässä Malmöfastivalenissa vuonna 2008.
Maccabi Netanya FC

Maccabi Netanya FC (hepr. ‏מועדון כדורגל מכבי נתניה‎, Moadon kaduregel Makabi Netanya) on jalkapalloseura Netanyan kaupungista. Seura pelaa kaudella 2017–18 Israelin korkeimmalla sarjatasolla. Netanya on voittanut Israelin mestaruuden viidesti: 1970–71, 1973–74, 1977–78, 1979–80 ja 1982–83.
Luuranko (albumi)

| Luuranko Herra Ylppö & Ihmiset |
| --- | --- | --- |

Studioalbumin tiedot
 Julkaistu: 27. syyskuuta 2013
 Tuottaja(t): Gabi Hakanen & Teropekka Virtanen
 Tyylilaji: rock
 Kesto: 45.06
 Levy-yhtiö: BMG
Listasijoitukset
  3. (40/2013)
Herra Ylpön & Ihmisten muut julkaisut
| Mies ja nainen 2012 | Luuranko 2013 | Parhaat 2014 |
Singlet albumilta Luuranko
 ”Buu” Julkaistu: 5. heinäkuuta 2013  ”Lista Hämähäkkimiehen vihollisista” Julkaistu: 23. elokuuta 2013
Luuranko on Herra Ylppö & Ihmiset -yhtyeen neljäs studioalbumi. Se julkaistiin 27. syyskuuta 2013. Albumi on yhtyeen ensimmäinen jonka tuottajina Rake Eskolinin sijasta Gabi Hakanen ja Teropekka Virtanen. Albumin nimi juontaa juurensa siitä, ettei albumilla ole päällesoittoja. Levy sisältää vaikutteita metallista, punkista, folkista ja funkista.
Yhtye julkaisi albumin ensimmäisen singlen, Buu 5. heinäkuuta 2013. Kappaleesta julkaistiin myös musiikkivideo, jolla vierailevat Jouni Hynynen, Ismo Leikola, Paleface, Jone Nikula, Haloo Helsinki, Mariska sekä Sami Minkkinen. Toinen single, Lista Hämähäkkimiehen vihollisista julkaistiin 23.8.2013.
»Reality rock on nyt ohi. Aloitimme alusta uuden tuotantotiimin ja uuden kokoonpanon kanssa. Tällä levyllä siis Joutsenniemi ensi kertaa mukana. Janne tuli studioon suoraan Stonen kiertueelta uhkuen itseluottamusta ja energiaa, joka tarttui koko yhtyeeseen.» 
(Herra Ylppö)
Kappaleet

Peloton enkeli – 6.25
Buu – 3.36
Lista Hämähäkkimiehen vihollisista – 4.04
Nokkostähti – 4.29
Supersankar – 3.54
Älä etsi minua – 5.09
Tulipäähippiäinen – 4.16
ÄRRRRR – 2.11
Ne tulivat koloistaan – 3.00
Luuranko – 3.38
Hääyö – 4.24
Kokoonpano

Herra Ylppö – laulu
Hamid Moeini – kitara
Janne Joutsenniemi – bassokitara
Jukka Kröger – rummut
Joona Kukkola – kosketinsoitin
Kokoonpano > Vierailevat muusikot

A. W. Yrjänä – laulu kappaleessa "Peloton enkeli"
Arvostelut

Soundi:
Keskisuomalainen: positiivinen
Me Naiset:
Mesta.net:
Macklemore

| Macklemore |
| --- | --- |
 Macklemore Torontossa marraskuussa 2012.
Henkilötiedot
Syntynyt: 19. kesäkuuta 1983 (ikä 41) Seattle, Washington, Yhdysvallat
Muusikko
Taiteilijanimi:  Macklemore Professor Macklemore
Laulukielet:  englanti
Aktiivisena:  1999–
Tyylilajit:  rap
Levy-yhtiöt:  Macklemore LLC
 Nimikirjoitus
Aiheesta muualla
macklemore.com
  [ Muokkaa Wikidatassa ] [ ohje ]  
Benjamin Hammond Haggerty (s. 19. kesäkuuta 1983 Seattle, Washington), taiteilijanimeltään Macklemore, on yhdysvaltalainen hip hop -muusikko. Hän työskentelee Ryan Lewisin (tuottaja), Andrew Joslynin (viulu) ja Owour Arungan (trumpetti) kanssa.
Macklemore on julkaissut musiikkia itsenäisesti vuodesta 2000 ja on saavuttanut merkittävän fanimäärän verkossa. Hän on julkaissut yhden mixtapen, kolme EP-levyä ja kaksi studioalbumia. Macklemoren ja tuottaja Ryan Lewisin musiikkivideot ”Same Love” ja ”Thrift Shop” ja "Can't Hold Us" ovat saavuttaneet suursuosion.
Macklemoren ja Ryan Lewisin yhteisalbumi The Heist julkaistiin 9. lokakuuta 2012. Se nousi ensimmäiselle sijalle US iTunesin ladatuimmissa ja toiselle sijalle Yhdysvaltain Billboard 200 -listalla. Albumin myynti ensimmäisellä viikolla oli 78 000 kappaletta.  Can't Hold Us oli vuonna 2013 Spotifyn maailmanlaajuisesti kuunnelluin kappale.
Diskografia

The Language of My World (2005)
The Heist (Ryan Lewisin kanssa) (2012)
This Unruly Mess I’ve Made (Ryan Lewisin kanssa) (2016)
Gemini (2017)
Ben (2023)
Open Your Eyes (2000)
The VS. EP (Ryan Lewisin kanssa) (2009)
The VS. Redux (Ryan Lewisin kanssa) (2010)
The Unplanned Mixtape (2009)
Aiheesta muualla

Kuvia tai muita tiedostoja aiheesta Macklemore Wikimedia Commonsissa
Malmin Saalem-seurakunta

| Malmin Saalem |
| --- | --- |

 Malmin Saalem-seurakunta heinäkuussa 2024.
Kirkkokunta:  Helluntaiherätys
Perustettu:  1993
Johtava pastori:  Ville Rossi
Pääkirkko:  Malmin asematie 3 00700 Helsinki
Jäseniä:  n. 405 (2008)
TV:  TV7
Aiheesta muualla
Sivusto
Infobox OKVirheellinen NIMI-arvo: 
Malmin Saalem-seurakunta on vuonna 1993 perustettu helluntaiseurakunta. Malmin Saalem sijaitsee Koillis-Helsingissä ja sen johtava pastori on Ville Rossi. Seurakunta järjestää jumalanpalvelusten ja rukousiltojen lisäksi solutoimintaa sekä lapsi- ja nuorisotyötä. Seurakunta työskentelee myös latinoiden, arabien, venäläisten, iranilaisten ja vankien parissa. Seurakunnan yhteydessä toimii myös etiopialaisten krisittyjen yhteisö Ethiopian Christian Fellowship Finland. Seurakunnalla on noin 405 jäsentä.
Seurakunnan tilaisuuksia lähetetään muun muassa TV7:n televisio- ja verkkokanavilla.
Aiheesta muualla

Seurakunnan verkkosivut
Madagaskarinharmaakerttu

| Madagaskarinharmaakerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Madagaskarinkertut Bernieridae
Suku::  Randia
Laji::  pseudozosterops
Kaksiosainen nimi
 Randia pseudozosterops  Delacour & Berlioz, 1931 
Katso myös
   Madagaskarinharmaakerttu Wikispeciesissä   Madagaskarinharmaakerttu Commonsissa 
Infobox OKNimi-testi OKIUCN-testi OK: 
Madagaskarinharmaakerttu (Randia pseudozosterops) on madagaskarinkerttujen heimoon kuuluva Madagaskarin kotoperäinen varpuslintu. Laji elää saaren itäosan sateisissa osissa. Jean Théodore Delacour ja Jacques Berlioz kuvailivat lajin holotyypin Madagaskarista vuonna 1931.
Lège-Cap-Ferret

| Lège-Cap-Ferret |
| --- | --- |
 Cap-Ferretin niemi
 Lège-Cap-Ferret
 Koordinaatit: 44°47′42″N, 1°08′48″W 
Valtio:  Ranska
Alue:  Uusi-Akvitania
Departementti:  Gironde
Arrondissementti:  Arcachon
Pinta-ala:  
 – Kokonaispinta-ala:  93,6 km²
Väkiluku (2015):  8 196 
 – Väestötiheys:  87 as./km²
Kunnan numero:  33236
 
 Kunnan kotisivut 
Infobox OKVirheellinen NIMI-arvo: 
Lège-Cap-Ferret on kunta Lounais-Ranskassa Gironden departementissa Uusi-Akvitanian alueella. Se sijaitsee noin 50 kilometriä Bordeaux’sta länteen.
Phare du Cap-Ferret
Kunta on kapealla Cap-Ferretin niemellä, joka erottaa Arcachonin lahden Atlantista. Niemellä olevasta 53 metriä korkeasta Cap-Ferretin majakasta (Phare du Cap-Ferret) on mahdollista katsella maisemia. Ylös majakkaan pääsee 258 askelmaista portaikkoa pitkin.
Aiheesta muualla

Kuvia tai muita tiedostoja aiheesta Lège-Cap-Ferret Wikimedia Commonsissa
Luurankolihas

Luustolihasten rakenne
Luustolihakset eli luurankolihakset käsittävät suurimman osan elimistön lihaksista. Niiden lihaskudosta kutsutaan poikkijuovaiseksi lihaskudokseksi. Ihminen liikkuu niiden avulla ja pystyy hallitsemaan kehon eri osien liikkeitä. Poikkijuovaiset lihassolut ovat jättisoluja, joissa on satoja tumia yhdessä solussa. Luustolihakset kuuluvat somaattisen hermoston eli tahdonalaisen hermoston hermottamiin elimistön osiin.
Pehmytkudoksiin liittyvät poikkijuovaiset lihakset (esimerkiksi kielessä) voidaan lukea omaksi ryhmäkseen, viskeraaliseksi poikkijuovaiseksi lihaskudokseksi, sijaintinsa perusteella. Ne ovat mikroskooppisesti tarkastellen aivan samanlaista kudosta kuin luurankolihakset.
Luustolihasten rakenne

Luustolihaskudosta ovat poikkijuovaiset lihassolut, joissa on useita tumia solussa. Solujen poikkijuovaisuus johtuu sarkomeereista, jotka ovat järjestäytyneet lihassolussa peräkkäin. Lihassolut kiinnittyvät toisiinsa päistään kytkylevyjen avulla, jolloin ne muodostavat lihassoluverkoston.
Jokaiseen lihassoluun tulee aksoninpääte, joka muodostaa lihaksen kanssa hermo-lihasliitoksen. Lihassolut saavat supistumiskäskynsä hermoimpulssin muodossa juuri tämän liitoksen kautta, jonka välittäjäaineena toimii asetyylikoliini. Luustolihakset toimivat tahdonalaisesti eli niitä hermottavat somaattinen hermosto.
Lihassolut muodostuvat myofibrilleista, joiden perusosanen on sarkomeeri. Myofibrillit puolestaan muodostuvat myosiinifilamenteista ja aktiinifilamenteista. Lihaksen supistuessa myosiinifilamenttien ulokkeet kiinnittyvät aktiinifilamenttien aktiivisiin osiin ja filamentit liukuvat toistensa lomiin, jolloin sarkomeeri supistuu.
Hermoimpulssi aiheuttaa lihassolun supistumiseen johtavan reaktion. Lihassolun lepopotentiaali häviää ja solukalvon jatkeina olevat T-putket kuljettavat sähköisen viestin syvemmälle lihassoluun. Tämän seurauksena solulimaan vapautuu sarkoplasmisesta kalvostosta (solulimakalvostosta) kalsium-ioneja, jotka reagoivat aktiinin pinnalla olevan säätelijäproteiinin kanssa ja siirtyvät sen jälkeen syrjään myosiinin sitoutumiskohtien päältä. Näin myosiini ja aktiini pääsevät reagoimaan keskenään ja lihas supistuu. Lihassolujen sanotaan kuuluvan samaan motoriseen yksikköön silloin kun niiden saama supistuskäsky tulee samalta liikehermosyyltä.
Luustolihasten rakenne > Luustolihas elimenä

Lihassoluja ympäröi sidekudos. Jokaista lihassyytä ympäröi sidekudoksesta muodostunut verkkomainen tukirakenne, endomysium. Endomysiumin tehtävänä on välittää lihassyiden supistumisvoima eteenpäin. Solut ovat ryhmittyneet solukimpuiksi eli lihassyykimpuiksi, joita ympäröi myös sidekudoskalvo, perimysium. Perimysiumin keskeinen tehtävä on antaa lihakselle rakenne, sekä välittää edelleen jänteille perimysiumista tuleva lihassyiden supistusvoima. Useat rinnakkaiset lihassolukimput muodostavat itse lihaksen ja myös tätä kokonaisuutta ympäröi paksu kalvomainen sidekudos, epimysium. Näissä sidekudosrakenteissa kulkee hermosyitä ja verisuonia.
Jänne kiinnittää lihaksen luihin. Jänne on tiivistä järjestäytynyttä sidekudosta, ja se on suoraan jatketta endomysiumille, perimysiumille ja epimysiumille.
Jaottelu

Poikkijuovaisia lihassoluja on kahta päätyyppiä:
Tyypin yksi lihassolut sisältävät paljon mitokondrioita, ne ovat ohuempia ja hitaampia. Energia tulee aerobisesti. Soveltuvat parhaiten pitkäkestoiseen suoritukseen. Väri on yleensä punainen, koska lihassoluissa on korkea myoglobiinipitoisuus. Muun muassa selän ojentajalihas kuuluu tyypin yksi lihassoluihin.
Tyypin kaksi lihassoluissa on vähän mitokondrioita ja ne ovat paksuja sekä nopeita. Lihaksen käyttämä energia tulee anaerobisesti pääosin glykogeenista. Sopivat lyhytkestoiseen räjähtävään toimintaan. Tämän vuoksi ne painavat vähemmän kuin muut yleisimmät solut, esimerkiksi rasva- ja aivosolut. Väriltään yleensä valkoisia. Näitä lihaksia ovat mm. silmänliikuttajalihakset.
Lihassolujen ravinnonsaanti

Poikkijuovaisissa lihassoluissa on hemoglobiinin kaltaista myoglobiinia, joka varmistaa lihaskudoksen tarvittavan hapensaannin. Energiansa lihassolut saavat joko pilkkomalla varastoimaansa glykogeenia tai verestä tulleita ravintoaineita kuten rasvahappoja tai glukoosia.
Aiheesta muualla

Kuvia tai muita tiedostoja aiheesta Luurankolihas Wikimedia Commonsissa
Madagaskarinjassana

| Madagaskarinjassana |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Jassanat Jacanidae
Suku::  Afrikanjassanat Actophilornis
Laji::  albinucha
Kaksiosainen nimi
 Actophilornis albinucha  (I.G. Saint-Hilaire, 1832) 
 Madagaskarinjassanan elinalue punaisella.
Katso myös
   Madagaskarinjassana Wikispeciesissä   Madagaskarinjassana Commonsissa 
Infobox OKNimi-testi OKIUCN-testi OK: 
Madagaskarinjassana (Actophilornis albinucha) on Madagaskarin kotoperäinen kahlaaja. Sen elinympäristö käsittää koko saaren lukuun ottamatta etelä- ja kaakkoisosan vuoristoa ja aavikoita. Lajin holotyypin kuvaili Isidore Geoffroy Saint-Hilaire Madagaskarista 1832.
Léchovo

| Léchovo Λέχοβο |
| --- | --- |
 Léchovon kylä.
 Kunnallisyksikön sijainti
 Léchovo
 Koordinaatit: 40°35′3″N, 21°29′24″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Flórina
Kunta:  Amýntaio
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  170204
Väkiluku (2011):  1 115
Aikavyöhyke:  UTC+2
 – Kesäaika:  UTC+3
Rekisterikilpi:  RA
Infobox OKVirheellinen NIMI-arvo: 
Léchovo (kreik. Λέχοβο; myös Léhovo) on Kreikan kylä sekä samanniminen Amýntaion kunnan kunnallisyksikkö (Δημοτική Ενότητα Λεχόβου, Dimotikí Enótita Lechóvou) ja entinen itsenäinen kyläkunta. Se sijaitsee Flórinan alueyksikössä Länsi-Makedonian alueella. Kylän ja kunnallisyksikön väkiluku on 1 115 (vuonna 2011).
Léchovon Pyhän Menaksen (Ágios Minás) kirkko.
Léchovon kylä sijaitsee linnuntietä noin 23 kilometriä eteläkaakkoon Flórinasta. Léchovon kunnallisyksikkö käsittää pienen alueen Amýntaion kunnan lounaisosissa. Léchovo oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amýntaion kuntaan yhdessä Aetóksen, Filótaksen, Nymfaíon ja Varikón kanssa, jolloin se muuttui uuden kunnan kunnallisyksiköksi.
Aiheesta muualla

Kuvia tai muita tiedostoja aiheesta Léchovo Wikimedia Commonsissa
Léfkara

| Léfkara Léfkaran kunta Λεύκαρα Δήμος Λευκάρων |
| --- | --- |
 Páno Léfkaran kylä.
 Léfkara
 Koordinaatit: 34°52′00″N, 33°18′22″E 
Valtio:   Kypros
Alue:  Lárnaka
Hallinto:  
 – Asutustyyppi:  kylä ja kunta
Väkiluku (2011):  762
Aikavyöhyke:  UTC+2
 – Kesäaika:  UTC+3
 
 lefkara.org.cy 
Infobox OKVirheellinen NIMI-arvo: 
Léfkara (kreik. Λεύκαρα) eli Páno Léfkara (Πάνω Λεύκαρα) on kylä ja kunta (Δήμος Λευκάρων, Dímos Lefkáron) Lárnakan alueella Kyproksen tasavallassa Kyproksen saarella. Sen väkiluku on 762 (2011).
Uusklassista arkkitehtuuria edustava vanha koulutalo.
Léfkara sijaitsee linnuntietä noin 30 kilometriä länteen Lárnakan kaupungista. Léfkaran asutus jakautuu kahteen kylään, yläkylään eli Páno Léfkaraan, joka on suurempi ja muodostaa kunnan (dímos), ja tunnetaan siksi yleensä vain Léfkarana, ja pienempään alakylään eli Káto Léfkaraan, joka on kyläyhdyskunta (koinótita). Páno Léfkara sijaitsee Tróodos-vuorten etelärinteessä noin 500 metrin korkeudessa merenpinnasta laskettuna. Kylät ovat saaneet valkoiseen viittaavan nimensä alueen vuorten vaaleasta kalkkikivestä.
Aiheesta muualla

Kuvia tai muita tiedostoja aiheesta Léfkara Wikimedia Commonsissa
Δήμος Λευκάρων. Léfkaran kunnan verkkosivut. (kreikaksi)
Lárnakan alue
| --- | --- |
Kunnat (dímos):  Aradíppou · Athiénou · Dromolaxiá-Meneoú · Lárnaka · Léfkara · Livádia
Yhdyskunnat (koinótita):  Agía Ánna · Ágioi Vavatsiniás · Ágios Theódoros · Alaminós · Alethrikó · Anafotída · Anglisídes · Aplánta · Ársos · Avdelleró · Choirokoitía · Delíkipos · Kalavasós · Kaló Chorió · Káto Drys · Káto Léfkara · Kelliá · Kíti · Kivisíli · Klavdiá · Kofínou · Kórnos · Kósi · Lágeia · Marí · Maróni · Mazotós · Melíni · Meloúseia · Menógeia · Mosfilotí · Odoú · Orá · Ormídeia · Pérgamos · Perivólia · Petrofáni · Psematisménos · Psevdás · Pýla · Pyrgá · Skarínou · Softádes · Tersefánou · Tóchni · Tremetousiá · Troúlloi · Vavatsiniá · Vávla · Voróklini · Xylofágou · Xylotýmvou · Zýgi
Kyproksen kunnat
| --- | --- |
Famagustan alue:  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Kyrenian alue:  Karavás · Kyrenia (Kerýneia) · Lápithos
Lárnakan alue:  Aradíppou · Athiénou · Dromolaxiá-Meneoú · Lárnaka · Léfkara · Livádia
Limassolin alue:  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas
Nikosian alue:  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Páfoksen alue:  Geroskípou · Páfos · Pégeia · Póli